ซินเท็คชี้การเมืองยังไม่กระทบไตรมาสแรกรายได้เข้าเป้า
ซินเท็ค คอนสตรัคชั่น ย้ำยังไม่ได้รับผลกระทบจากปัญหาการเมืองที่เกิดขึ้น หลังไตรมาสแรกของปีทำรายได้ได้ตามเป้าหมาย
29 เม.ย. 2553

ซินเท็ค คอนสตรัคชั่น ย้ำยังไม่ได้รับผลกระทบจากปัญหาการเมืองที่เกิดขึ้น หลังไตรมาสแรกของปีทำรายได้ได้ตามเป้าหมาย
นายสมชาย ศิริเลิศพานิช กรรมการผู้จัดการ บริษัท ซินเท็ค คอนสตรัคชั่น ( SYNTEC) เปิดเผยว่า  ผลจากปัญหาความขัดแย้งทางการเมืองที่เกิดขึ้นยังไม่ได้ส่งผลกระทบต่อการทำธุรกิจของบริษัทในขณะนี้ ส่วนอนาคตจะเป็นอย่างไรก็จะต้องรอดูว่าการเมืองจะยืดเยื้อออกไปนานแค่ไหน สำหรับแนวโน้มผลดำเนินงานของบริษัทในไตรมาสแรกปีนี้เป็นไปตามเป้าหมายที่วางไว้ ส่วนไตรมาส2ก็คงต้องรอดูผลจากการเมืองว่าจะทำให้ผู้ว่าจ้างของบริษัทในการก่อสร้างครงการขนาดสูงชะลอการลงทุนหรือไม่แต่ขณะนี้ผู้ว้าจ้างรายใหญ่ ทั้งในส่วนของศุภลัยและแลนด์แอนด์เฮ้าส์ยังคงไม่มีการเปลี่ยนแปลงยังให้บริษัทดำเนินการก่อสร้างอย่างต่อเนื่อง   กรรมการผู้จัดการกล่าวว่า ในส่วนของเป้าหมายรายได้ปีนี้คาดว่าจะโตจากปีก่อนประมาณ 5-10% ขณะเดียวกันมองว่าในส่วนของอัตรากำไรขั้นต้นจะดีขึ้นมาอยู่ที่ 15% จากปีก่อนซึ่งอยู่ที่ 11 % โดยเป็นผลมาจากบริษัทมุ่งรับงานภาคเอกชนมากขึ้นเพระาได้กำไรดีกว่างานภาครัฐ รวมถึงได้มีการบริหารต้นทุนเรื่องวัสดุก่อสร้างโดยเฉพาะเรื่องของเหล็กโดยช่วงที่ผ่านมาได้ซื้อเหล็กล่วงหน้าไว้  1 หมื่นตันที่ราคาเฉลี่ย  18 บาทต่อกิโลกรัมขณะนี้ราคาเหล็กขึ้นมาอยู่ที่ 21-22 บาทต่อกิโลกรัมแล้วซึ่งน่าจะทำให้การบริหารต้นทุนวัสดุได้ดีขึ้นด้วย      สำหรับเป้าหมายในการเข้ารับงานปีนี้จะอยู่ที่ 20โครงการมูลค่ารวมๆประมาณ 1หมื่นล้านบาท โดยคาดหวังว่าจะได้รับคัดเลือกประมาณ 6,000 ล้านบาท และขณะนี้มีงานเก่าในมือประมาณ  6 ,100-6,200  พันล้านบาท ซึ่งจะรับรู้ รายได้ในปี  2553  จำนวน  3,000-4,000  ล้านบาท      นอกจากนี้ บริษัทได้ตั้งงบลงทุนในปี 2553 ไว้ที่ 40-60 ล้านบาท ในการซื้อเครื่องจักรต่างๆ ซึ่งตั้งแต่ต้นปีจนถึงปัจจุบันบริษัทฯ ได้ใช้งบลงทุนไปแล้วประมาณ 20 ล้านบาท ขณะที่กระแสเงินสดของบริษัทฯ อยู่ที่ 600 ล้านบาท โดยส่วนหนึ่งจะนำไปสต็อกสินค้าโดยเฉพาะสินค้าเหล็ก หากได้รับโครงการใหม่เข้ามา เนื่องจากแนวโน้มราคาเหล็กมีโอกาสปรับตัวขึ้นต่อเนื่อง